Sovesh/autoresearch-or huggingface dataset:
ଜ୍ୟାମିତିରେ ସମଦ୍ୱିବାହୁ ତ୍ରିଭୁଜ କ‌ହିଲେ ଦୁଇଟି ସମାନ ଲମ୍ବ ବିଶିଷ୍ଟ ବାହୁ ଥିବା ତ୍ରିଭୁଜକୁ ବୁଝାଏ । ବେଳେ ବେଳେ ଅତି କମ୍‌ରେ ଦୁଇଟି ବାହୁ ସମାନ ଥିବା କୁହାଯାଏ ଓ ସେହି କ୍ଷେତ୍ରରେ ଏହା ସମ‌ବାହୁ ତ୍ରିଭୁଜ ମଧ୍ୟ ହୋଇପାରେ ।  
ସମଦ୍ୱିବାହୁ ତ୍ରିଭୁଜ ଉଦାହରଣ ମଧ୍ୟରେ ସମଦ୍ୱିବାହୁ ସମକୋଣୀ ତ୍ରିଭୁଜ, ସ୍ୱର୍ଣ୍ଣିମ ତ୍ରିଭୁଜ (golden triangle) ଓ ବାଇପିରାମିଡର (bipyramids) ମୁଖ ଓ କେତେକ ସେଟାଲାନ ଘନ (Catalan solids) ଉଲ୍ଲେଖନୀୟ ।    
 
ସମଦ୍ୱିବାହୁର ଗାଣିତିକ ଅନୁଶୀଳନ ପୁରାତନ ମିଶର ଗଣିତ (ancient Egyptian mathematics) ଓ ବେବିଲୋନିଆନ ଗଣିତରେ (Babylonian mathematics) ଲିପିବଦ୍ଧ ହୋଇଛି । ସାଜସଜ୍ଜା ନିମନ୍ତେ ଏହା ବ‌ହୁତ ପୁରାତନ କାଳରୁ ବ୍ୟବ‌ହୃତ ହେଉଛି; ସ୍ଥାପତ୍ୟ କଳା ଓ ନ‌କ୍ସାରେ ଏହା ପୁନଃ ପୁନଃ ବ୍ୟବ‌ହାର କରାଯାଉଛି ଯେପରିକି ବିଲ୍ଡିଙ୍ଗର ପେଡିମେଣ୍ଟ (pediments) ଓ ଗ୍ୟାବଲରେ (gables) ଅଛି ।   

ସମାନ ଥିବା ଦୁଇ ପାର୍ଶକୁ ବାହୁ କୁହାଯାଏ ଓ ତୃତୀୟ ପାର୍ଶ୍ୱକୁ ବେସ କୁହାଯାଏ । ବାହୁ ଓ ବେସର ଦୈର୍ଘ୍ୟକୁ ନେଇ ଏପରି ତ୍ରିଭୁଜର ଉଚ୍ଚତା, କ୍ଷେତ୍ରଫଳ ଓ ପେରିମିଟର ଇତ୍ୟାଦି ସାଧାରଣ ଫର୍ମୁଲା ସାହାଯ୍ୟରେ ନିର୍ଣ୍ଣୟ କରାଯାଇପାରେ । 
ବେସ ଉପରେ ଏକ ଅଭିଲମ୍ବ ରେଖା (perpendicular bisector) ଟାଣି ଏହି ତ୍ରିଭୁଜକୁ ସମାନ ଦୁଇ ଖଣ୍ଡରେ ବିଭକ୍ତ କରାଯାଇପାରେ ।  ସମଦ୍ୱିବାହୁର ବିପରୀତ ଦିଗରେ ଥିବା କୋଣଦ୍ୱୟ ସମାନ ଓ ଆକ୍ୟୁଟ ରହନ୍ତି ଓ ବର୍ଗୀକରଣରେ ଏହାକୁ ଆକ୍ୟୁଟ, ସମ ବା ବିଷମ କୋଣ ବିଶିଷ୍ଟ କୁହାଯାଏ ।

ଶବ୍ଦ ବିଶେଷ, ବର୍ଗୀକରଣ ଓ ଉଦାହରଣ 
ଇଉକ୍ଲିଡଙ୍କ (Euclid) ସଂଜ୍ଞା ଅନୁସାରେ ତ୍ରିଭୁଜର ଦୁଇଟି ବାହୁ ସମ ଦୈର୍ଘ୍ୟ ବିଶିଷ୍ଟ ହୋଇଥିଲେ ସମଦ୍ୱିବାହୁ ତ୍ରିଭୁଜ କୁହାଯାଏ,  କିନ୍ତୁ ଆଧୁନିକ  ସମୟରେ ଅତି କମ୍‌ରେ ଦୁଇଟି ବାହୁ ସମ ଦୈର୍ଘ୍ୟ ବିଶିଷ୍ଟ ହୋଇଥିଲେ ସମଦ୍ୱିବାହୁ ତ୍ରିଭୁଜ କୁହାଯାଉଛି । ଏହାର କାରଣ ରୂପେ ସମ‌ବାହୁ ତ୍ରିଭୁଜକୁ ଏକ ବିଶେଷ ଧରଣର ସମଦ୍ୱିବାହୁ ତ୍ରିଭୁଜ ଭାବରେ ଗ୍ରହଣ କରାଯାଉଛି । ତ୍ରିଭୁଜର କୌଣସି ବାହୁ ସମ ଦୈର୍ଘ୍ୟ ବିଶିଷ୍ଟ ନହେଲେ ତାହାକୁ ସ୍କାଲିନି ତ୍ରିଭୁଜ scalene ବା ବିଷମ ବାହୁ ତ୍ରିଭୁଜ କୁହାଯାଏ ।  ଗ୍ରୀକ୍ ଭାଷାରେ ଆଇସୋସ ଅର୍ଥ ସମାନ ଓ ସ୍କେଲୋସ ଅର୍ଥ ଗୋଡ଼, କିନ୍ତୁ ଆମେ ତାହାକୁ ବାହୁ ଭାବରେ ଲେଖୁଛୁ । ସମଦ୍ୱିବାହୁ ଶବ୍ଦ ଅନ୍ୟ ସ୍ଥାନରେ ମଧ୍ୟ ବ୍ୟବ‌ହାର ହେଉଛି ଯଥା ସମଦ୍ୱିବାହୁ ଟ୍ରାପିଜଏଡ଼ ଯାହାର ଦୁଇଟି ବାହୁ ସମାନ ଥାଏ  ଓ ସମ‌ବାହୁ ସେଟ । 

ଏକ ସମଦ୍ୱିବାହୁ ତ୍ରିଭୁଜରେ ଦୁଇଟି ରେଖାର ଦୈର୍ଘ୍ୟ ସମାନ ରହେ, ଯାହାକୁ ଜ୍ୟାମିତିରେ ବାହୁ କୁହାଯାଉଛି ଓ ତୃତୀୟ ବାହୁକୁ ଭୂମି କୁହାଯାଉଛି । ଦୁଇ ବାହୁ ମଧ୍ୟସ୍ଥ କୋଣକୁ ଶୀର୍ଷ କୋଣ କୁହାଯାଏ ।  ଭୂମିର ଦୁଇ ପର୍ଶ୍ୱରେ ଥିବା କୋଣମାନଙ୍କୁ ଭୂମି କୋଣ କୁହାଯାଏ ।  ଭୂମିର ବିପରୀତ ସ୍ଥାନ‌କୁ ଶୀର୍ଷ କୁହାଯାଏ (apex) । ତିନି ବାହୁ ସମାନ ଥିବାରୁ ସମ‌ବାହୁ ତ୍ରିଭୁଜର ଭୂମି ନଥାଏ ।

ପ୍ରୟୋଗ

In architecture and design

ସ୍ଥାପତ୍ୟରେ ଏହାର ପ୍ରୟୋଗ ଦେଖିବାକୁ ମିଳେ । ପୁରାତନ ଗ୍ରୀକ ସ୍ଥାପତ୍ୟରେ (architecture) ଓ ପରବର୍ତ୍ତୀ କାଳରେ ସ୍ଥୁଳ କୋଣ ବିଶିଷ୍ଟ ସମଦ୍ୱିବାହୁ ତ୍ରିଭୁଜ ଭଳି ଆକାର (gables ଓ pediment) ଦେଖିବାକୁ ମିଳେ । ଗୋଥିକ ସ୍ଥାପତ୍ୟରେ (Gothic architecture) ଏହା ସୁକ୍ଷ୍ମ କୋଣ ବିଶିଷ୍ଟ ଆକାର ଧାରଣ କଲା ।

ଆଧାର 

ତ୍ରିଭୁଜ
ଭାରେନିକ୍ଲାଇନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଚାମ୍ପିକ୍ସ, ହେଉଛି ଏକ ଔଷଧ ଯାହା ଲୋକମାନଙ୍କର ଧୂମ‌ପାନ ବନ୍ଦ କରିବାରେ ସାହାଯ୍ୟ କରେ |   ପ୍ରାରମ୍ଭିକ ଚିକିତ୍ସାରେ ଦିଆଯାଏ ଓ ବ୍ୟବ‌ହାରିକ ସମର୍ଥନ ସ‌ହିତ ଦିଆଯାଏ  |   ଏହା ଧୂମପାନ କରୁଥିବା ୧୧  ଜଣ ଲୋକଙ୍କ ମଧ୍ୟରୁ ଜଣକୁ ସାହାଯ୍ୟ କରେ ଅତି କମରେ ଛଅ ମାସ ପର୍ଯ୍ୟନ୍ତ ଅଟକି ଯାଏ |  ଭାରେନିକଲାଇନ୍ ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସାଧାରଣ ସ୍ୱପ୍ନ, ବାନ୍ତି, ଏବଂ କୋଷ୍ଠକାଠିନ୍ୟ ହୋଇପାରେ |  ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଉଦାସୀନତା, ଚିନ୍ତା, ଅନ୍ୟମାନେ ନଥିବା ଜିନିଷ ଦେଖିବା କିମ୍ବା ଶୁଣିବା, ଆଲର୍ଜି ପ୍ରତିକ୍ରିୟା, ଆତ୍ମହତ୍ୟା ଚିନ୍ତାଧାରା ଏବଂ ବାତ  ହୋଇପାରେ |  ମାନବ ଗର୍ଭାବସ୍ଥାରେ ବ୍ୟବହାରରୁ କୌଣସି ସ୍ପଷ୍ଟ କ୍ଷତି ହୁଏ ନାହିଁ କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ ଏବଂ ଅନ୍ୟ ପ୍ରାଣୀମାନଙ୍କ ଗର୍ଭଧାରଣରେ କ୍ଷତି ହୋଇପାରେ |  ଏହା ମସ୍ତିଷ୍କରେ ଏକ ପ୍ରକାର ନିକୋଟିନିକ୍ ଆସେଟିଲକୋଲିନ୍ ରିସେପ୍ଟର ସହିତ ବାନ୍ଧିବାଦ୍ୱାରା କାର୍ଯ୍ୟକ୍ଷମ ହୁଏ ଓ ଏହାଦ୍ୱାରା ନିକୋଟିନ୍ ସଂଲଗ୍ନ କରିବାର କ୍ଷମତା ହ୍ରାସ ପାଇଥାଏ ଏବଂ ଏହିପରି ଧୂମପାନ କରିବାର ଇଚ୍ଛା କମିଯାଏ | 

ଯୁକ୍ତରାଷ୍ଟ୍ର ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ୨୦୦୬ ମସିହାର ଏହା ଅନୁମୋଦିତ ହୋଇଥିଲା ।  ଯୁକ୍ତରାଜ୍ୟରେ ୨୦୨୦ ମସିହାରେ ପ୍ରଥମ ମାସ ପାଇଁ (୭.୬୦ ଡଲାର ପ୍ରତି ବଟିକା) ଏହାର ମୂଲ୍ୟ ୪୪୦ ଡଲାର ଥିଲା    ଯୁକ୍ତରାଷ୍ଟ୍ରରେ ଏହି ପରିମାଣ ପ୍ରାୟ 55 ପାଉଣ୍ଡ |  ୨୦୨୦ ମସିହାରେ ଆମେରିକାରେ ଏକ ସାଧାରଣ ଔଷଧ ଭାବରେ ଉପଲବ୍ଧ ହୁଏ |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଟ୍ରାଇଜେମିନାଲ ନିଉରାଲଜିଆ (Trigeminal neuralgia ବା TN ବା TGN) ଏକ କ୍ରନିକ ବା ସ୍ଥାୟୀ ଯନ୍ତ୍ରଣା (chronic pain) ଯାହା ଟ୍ରାଇଜେମିନାଲ ସ୍ନାୟୁ (trigeminal nerve) ବଣ୍ଟନ ହୋଇଥିବା ସ୍ଥାନମାନଙ୍କରେ ଅନୁଭବ ହୁଏ । ଏହା ଦୁଇ ପ୍ରକାରର ଅଛି:  ଟିପିକାଲ (ସ୍ୱାଭାବିକ) ଓ ଆଟିପିକାଲ (ଅସ୍ୱାଭାବିକ) ଟ୍ରାଇଜେମିନାଲ ନିଉରାଲଜିଆ । ସ୍ୱାଭାବିକ ରୋଗରେ ହଠାତ ଅତ୍ୟଧିକ ସକ୍ ଭଳି ଯନ୍ତ୍ରଣା ମୁହଁର ଏକ ପାଖରେ ଅନୁଭବ ହୁଏ ଯାହା କିଛି ସେକେଣ୍ଡ ବା କିଛି ମିନିଟ ପର୍ଯ୍ୟନ୍ତ ରହେ । ଏହି ଭଳି ଘଟଣା ବା ଆକ୍ରମଣ କିଛି ଘଣ୍ଟା ପର୍ଯ୍ୟନ୍ତ ଚାଲୁ ରହିପାରେ । ଅସ୍ୱାଭାବିକ ରୋଗରେ ଜ୍ୱାଳା ସର୍ବଦା ଲାଗିରହେ କିନ୍ତୁ ଏହା ଅଳ୍ପ ସାଂଘାତିକ । ଯେ କୌଣସି ସ୍ପର୍ଶ ମୁହଁରେ ଲାଗିଲେ ଏହି ଯନ୍ତ୍ରଣା ଟ୍ରିଗର ହୋଇଯାଏ । ଜଣେ ଲୋକର ଉଭୟ ପ୍ରକାର ଯନ୍ତ୍ରଣା ହୋଇପାରେ । ଅତ୍ୟଧିକ ଯନ୍ତ୍ରଣା ଦାୟକ ବେମାରୀମାନଙ୍କ ମଧ୍ୟରୁ ଗୋଟିଏ ଓ ଏହା ଫଳରେ ଅତ୍ୟଧିକ ଅବସାଦ (depression) ହୋଇଯାଏ । ଏହି ରୋଗରେ ଏତେ ଅଧିକ ଯନ୍ତ୍ରଣା ହୁଏ ଯେ ଲୋକ ସ‌ହି ନ ପାରି ଆତ୍ମହତ୍ୟା କରନ୍ତି, ଏଣୁ ଏହାର ନାମ ସୁଇସାଇଡ ଡିଜିଜ ବା ଆତ୍ମହତ୍ୟା ରୋଗ କୁହାଯାଏ ।

ଏହି ରୋଗର କାରଣ ଅଦ୍ୟାବଧି ଅସ୍ପଷ୍ଟ ଥିଲେ ମଧ୍ୟ ଏହି ସ୍ନାୟୁକୁ ଘୋଡ଼େଇ ରଖିଥିବା ମାୟେଲିନ (myelin) ସିଥ କ୍ଷୟ ହେଉଥିବା ଯୋଗୁ ରୋଗ ହେଉଥିବା ବିଶ୍ୱାସ କରାଯାଏ । ବ୍ରେନ ସ୍ଟେମରୁ ଏହି ସ୍ନାୟୁ ବାହାରକୁ ଆସୁଥିବା ସମୟରେ ଏହାର ରକ୍ତନଳୀ ଚିପି ହୋଇଯିବାରୁ, ମଲ୍ଟିପ୍ଲ ସ୍କ୍ଲେରୋସିସ (multiple sclerosis) ଯୋଗୁ, ସ୍ଟ୍ରୋକ (stroke) ବା ଆଘାତ ଯୋଗୁ ହୋଇପାରେ । ଅର୍ବୁଦ (tumor) ବା ଆର୍ଟେରିଓଭେନସ ମାଲଫର୍ମେସନ (arteriovenous malformation) ଭଳି ଅଳ୍ପ ସାଧାରଣ କାରଣ ଯୋଗୁ ମଧ୍ୟ ଏହି ରୋଗ ହୁଏ । ଏହି କଷ୍ଟ ଏକ ପ୍ରକାର ସ୍ନାୟୁ ଯନ୍ତ୍ରଣା (nerve pain) ।  ଲକ୍ଷଣ ଦେଖି ଏହି ରୋଗ ନିର୍ଣ୍ଣୟ କରିବା ପୂର୍ବରୁ ପୋଷ୍ଟ‌ହର୍ପେଟିକ ନିଉରାଲଜିଆ (postherpetic neuralgia) ଭଳି ରୋଗ ନିର୍ଣ୍ଣୟ ଦୂର କରିବାକୁ ହୁଏ । 

ଔଷଧ ଓ ଅପରେଶନ ଏହାର ଚିକିତ୍ସା ପ୍ରଣାଳୀ । ସାଧାରଣତଃ କାର୍ବାମାଜେପିନ (carbamazepine) ବା ଓକ୍ସକାର୍ବାଜେପିନ (oxcarbazepine) ଔଷଧ ଗ୍ରହଣ କରି ପ୍ରାୟ ୮୦% ଲୋକଙ୍କର ଉପଶମ ହୋଇଯାଏ । ଅନ୍ୟ ବିକଳ୍ପ ଔଷଧମାନଙ୍କର ନାମ: ଲାମୋଟ୍ରିଜିନ (lamotrigine), ବାକ୍ଲୋଫେନ (baclofen), ଗାବାପେଣ୍ଟିନ (gabapentin) ଓ ପିମୋଜିଡ (pimozide) । କଷ୍ଟ ଲାଘବ ନିମନ୍ତେ ଆମିଟ୍ରିପ୍ଟିଲିନ (Amitriptyline) ସାହାଯ୍ୟ କରେ କିନ୍ତୁ ଓପିଅଏଡ (opioids ) ସାଧାରଣତଃ ପ୍ରଭାବଶାଳୀ ହୁଏନି  । ଔଷଧ କାମ ନ କଲେ ବା ଅନ୍ୟାନ୍ୟ ପଦ୍ଧତି ପ୍ରତି ପ୍ରତିରୋଧ ହେଉଥିଲେ ଅପରେଶନ ଚେଷ୍ଟା କରାଯାଇପାରେ ।

ହିସାବରୁ ଦେଖାଯାଇଛି, ପ୍ରତିବର୍ଷ ପ୍ରତି ୮,୦୦୦ଲୋକରେ ଜଣେ ଟ୍ରାଇଜେମିନାଲ ନିଉରାଲଜିଆ ରୋଗରେ ପୀଡ଼ିତ ହୁଏ ।  ପଚାଶ ବର୍ଷ ବୟସରୁ ଉର୍ଦ୍ଧ୍ୱ ଲୋକଙ୍କୁ ଏହା ଆକ୍ରମଣ କରେ ଓ ପୁରୁଷଙ୍କ ଅପେକ୍ଷା ମହିଳାମାନଙ୍କୁ ଅଧିକ ଆକ୍ରମଣ କରେ । ଏହି ରୋଗ ବିଷୟ ପ୍ରଥମେ ସନ ୧୭୭୩ରେ ଜନ ଫଦରଗିଲ (John Fothergill) ବର୍ଣ୍ଣନା କରିଥିଲେ ।

ଆଧାର 

ଚିକିତ୍ସା ବିଜ୍ଞାନ
ସମ୍ବଲପୁରୀ ଶାଢ଼ୀ ଏକ ପାରମ୍ପରିକ ହାତବୁଣା ଇକତ ଶାଢ଼ୀ ହେଉଁଥିରେ ସୂତା ସବୁକୁ ପ୍ରାକୃତିକ ରଙ୍ଗରେ ରଙ୍ଗାଯାଏ ଓ ସେଥିରେ ଶାଢ଼ୀ ବୁଣାଯାଇଥାଏ, ଯାହାକି ଓଡ଼ିଶାର ସୋନପୁର, ସମ୍ବଲପୁର ଆଦି ଅଞ୍ଚଳରେ ବୁଣାଯାଇଥାଏ । ଶାଢ଼ୀ ଏକ ପାରମ୍ପରିକ ଭାରତୀୟ ନାରୀମାନଙ୍କ ଲୁଗା ଯାହା  ସିଲାଇ ନକରାଯାଇ ପିନ୍ଧା ହୋଇଥାଏ ଓ ଏହାର ଆକାର ୪-୯ ମିଟର ହୋଇଥାଏ ।

ସମ୍ବଲପୁରୀ ବସ୍ତ୍ରାଳୟ 
୧୯୩୦ରେ ବରଗଡ଼ଠାରେ ପଦ୍ମଶ୍ରୀ କୃତାର୍ଥ ଆଚାର୍ଯ୍ୟଙ୍କଦ୍ୱାରା ସ୍ଥାପିତ ଏହା ଗରିବ ଆଦିବାସୀ ଓ ହରିଜନମାନଙ୍କୁ ହାତବୁଣା ସମ୍ବଲପୁରୀ ଶାଢ଼ୀ ତିଆରି କରି ସେମାନଙ୍କ ଜୀବନ ଧାରଣର ମାନ ବଢ଼ାଇବାରେ ଏକ ପ୍ରମୁଖ ଭୂମିକା ଗ୍ରହଣ କରିଛି ।

କନା ଓ ଡିଜାଇନ 
ସମ୍ବଲପୁରୀ କନା ଏକ ନିଆରା ପଦ୍ଧତିରେ ତିଆରି ବାନ୍ଧ କଳାରେ ତିଆରି ହୋଇଥାଏ । ପାରମ୍ପରିକ ଭାବରେ, ବୁଣାକାରମାନେ ଗଛ, ଲତା ଓ ନାନାଦି ଛବି ଆଙ୍କିଥାନ୍ତି କଣା ଉପରେ । ତେବେ ଆଜିକାଲି ଅନେକ ନୂଆ ନୂଆ ଢଙ୍ଗର ବାନ୍ଧରେ ପୋଟ୍ରେଟ, ଲ୍ୟାଣ୍ଡସ୍କେପ ଓ ଫୁଲ ପାଖୁଡ଼ା ଆଦି ଅଙ୍କାଥିବା ଦେଖିବାକୁ ମିଳୁଛି ।

ରଙ୍ଗ 
ସମ୍ବଲପୁରୀ ବସ୍ତ୍ରରେ ଦିଅ ଯାଉଥିବା ରଙ୍ଗର ମନ ସ୍ୱତନ୍ତ୍ର । ତାହା ଏପରି ଭାବେ ତିଆରି ହେଇଥାଏ ଯେ ତାହା ବହୁଦିନ ବ୍ୟବହାର ପରେ ମଧ୍ୟ ମଳିନ ପଡେ ନାହି । ଏହି ରଙ୍ଗର ପ୍ରସ୍ତୁତି ବିଧି ଗୋପନୀୟ ରକ୍ଷା ଯାଇଥାଏ ।

ଓଡ଼ିଶାର ହାତବୁଣା ଲୁଗାର ପ୍ରକାର

ଅନ୍ୟାନ୍ୟ ସମ୍ବଲପୁରୀ ହାତବୁଣା ଲୁଗା 
ଶାଢ଼ୀକୁ ବାଦଦେଇ ସମ୍ବଲପୁରୀ ଲୁଗାରେ ତିଆରି ଝରକା ପରଦା, ବିଛଣା ଚାଦର, ପଲଙ୍କ ଚାଦର, ସୋଫା ଖୋଳ, ତଉଲିଆ, ପିନ୍ଧା ଲୁଗା ଥାନ, ସମ୍ବଲପୁରୀ ସାଲୁଆର କାମିଜ, କୁରୁତା ଆଦି ତିଆରି କରାଯାଇଥାଏ ।

ଆଗକୁ ପଢ଼ିବେ 
 The Orissan art of weaving, କେଶବ ଚନ୍ଦ୍ର ମେହେର, ପ୍ରକାଶକ: କେଶବ ଚନ୍ଦ୍ର ମେହେର (୧୯୯୫)
 Indian ikat textiles, V & A Museum Indian Art Series. ରୋଜମାରି ଗିଲ, ଭିକ୍ଟୋରିଆ ଆଣ୍ଡ ଆଲବର୍ଟ ମିଉଜିଅମ. ଭି ଆଣ୍ଡ ଏ ପବ୍ଲିକେସନ, ୧୯୯୮ .

ଦ୍ରଷ୍ଟବ୍ୟ

ବାହାର ଲିଙ୍କ 

 Sambalpuri sarees 

ଶାଢ଼ୀ
ଓଡ଼ିଶାର ଶାଢ଼ୀ
ଓଡ଼ିଶାରେ ଥିବା ଭୌଗଳିକ ସଙ୍କେତ
ଲୌହ ପରିପୂରକ (ଇଂରାଜୀ ଭାଷାରେ Iron supplements ବା ଲୌହ ଲବଣ/ iron salts ବା ଲୌହ ବଟିକା/ iron pills), କେତେକ ଲୌହ (iron) ଉପାଦାନ ଥିବା ଔଷଧ ଯାହା ଦେହରେ ଲୌହ ଅଭାବର (iron deficiency) ଚିକିତ୍ସା ଓ ପ୍ରତିଷେଧ ଭାବରେ ଦିଆଯାଏ ଓ ତାହା ମଧ୍ୟରେ ଲୌହ ଅଭାବୀ ଆନିମିଆ (iron deficiency anemia) ଅନ୍ତର୍ଗତ । ସ୍ୱଳ୍ପ ଅବଶୋଷଣ (poor absorption), ଅତ୍ୟଧିକ ଋତୁସ୍ରାବ (heavy menstrual periods), ଗର୍ଭାବସ୍ଥା (pregnancy), ହେମୋଡାଏଲିସିସ (hemodialysis) ଓ ସ୍ୱଳ୍ପ ଲୌହ ଥିବା ଖାଦ୍ୟ ଇତ୍ୟାଦି ଅବସ୍ଥାରେ ପ୍ରତିଷେଧ ନିମନ୍ତେ ଲୌହ ପରିପୂରକ ଦିଆଯାଏ । ସ୍ୱଳ୍ପ ଜନ୍ମ ଓଜନ (low birth weight) ବିଶିଷ୍ଟ ଶିଶୁଙ୍କୁ ମଧ୍ୟ ପ୍ରତିଷେଧ ଭାବରେ ଏହା ଦିଆଯାଏ । ଏହା ଶିରାଭ୍ୟନ୍ତରରେ (injection into a vein) ଓ ମାଂସପେଶୀ ଇଞ୍ଜେକସନ (injection into a muscle) ଆକାରରେ ଓ ପାଟିରେ ଦିଆଯାଏ । ସାଧାରଣ ଲୌହ ସ୍ତର ଆସିବାକୁ କିଛି ଦିନରୁ ୨ମାସ ପର୍ଯ୍ୟନ୍ତ ସମୟ ଲାଗେ ।
 

ଲୌହ ପରିପୂରକର ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ (constipation), ପେଟ ଯନ୍ତ୍ରଣା, କଳା ଝାଡ଼ା ଓ ତରଳ ଝାଡ଼ା ହୋଇପାରେ । ଅତ୍ୟଧିକ ଲୌହ ପରିପୂରକ ବ୍ୟବ‌ହାର କଲେ ଲୌହ ବିଷକ୍ରିୟା (iron toxicity) ଓ ଅତ୍ୟଧିକ ଲୌହ (iron overload) ଦେହରେ ହୁଏ । ଫେରସ୍ ଲବଣ ମଧ୍ୟରେ ଫେରସ ଫୁମାରେଟ (ferrous fumarate), ଫେରସ ଗ୍ଲୁକୋନେଟ (ferrous gluconate), ଫେରସ ସକସିନେଟ (ferrous succinate) ଓ ଫେରସ ସଲଫେଟ (ferrous sulfate) ଆଦି ପାଟିରେ ଦିଆଯାଏ । ଇଞ୍ଜେକସନ ଆକାରରେ ଲୌହ ଡେକ୍ସଟ୍ରାନ (iron dextran) ଓ ଲୌହ ସୁକ୍ରୋଜ (iron sucrose) ଦିଆଯାଏ । ଏହି ଔଷଧ ଲୋହିତ ରକ୍ତ କଣିକା ପ୍ରସୁତିରେ (making red blood cells) ସ‌ହାୟକ ହୁଏ ।
 

ଚିକିତ୍ସା କ୍ଷେତ୍ରରେ ସନ ୧୬୮୧ରୁ ଲୌହ ବ୍ୟବ‌ହୃତ ହୋଇଆସୁଛି ଓ ଏହାର ସନ ୧୮୩୨ରୁ ଏହାର ବିଭିନ୍ନ ଫର୍ମୁଲା ତିଆରି ହୋଇଆସୁଛି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଫେରସ ଲବଣ ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହେଉଛି । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୦.୦୫ରୁ ୦.୬୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୨୫ ଆମେରିକୀୟ ଡଲାର ଖର୍ଚ୍ଚ ହୁଏ । ଧୀର ନିର୍ଗମନ (Slow release) ଫର୍ମୁଲେସନ ମିଳୁଥିଲେ ମଧ୍ୟ ବ୍ୟବ‌ହାର କରିବାକୁ ସୁପାରିସ କରାଯାଏନାହିଁ ।

ଆଧାର 

ଔଷଧ
ଏସିଟାଲୋପ୍ରାମ (ଇଂରାଜୀ ଭାଷାରେ Escitalopram ବିକ୍ରୟ ନାମ ସିପ୍ରାଲେକ୍ସ/ Cipralex ଓ ଲେକ୍ସାପ୍ରୋ/ Lexapro ଇତ୍ୟାଦି) ଏକ ଅବସାଧରୋଗୀ (antidepressant) ଔଷଧ ଯାହା ସିଲେକ୍ଟିଭ ସେରୋଟୋନିନ ରିଅପଟେକ ଇନ‌ହିବିଟର ଶ୍ରେଣୀର (selective serotonin reuptake inhibitor (SSRI) ଶ୍ରେଣୀର ଏକ ଔଷଧ । ଏହା ମୂଖ୍ୟତଃ  ପ୍ରମୁଖ ଅବସାଦ ବେମାରୀ ବା ଉତ୍କଣ୍ଠା ବେମାରୀ (generalized anxiety disorder) ନିମନ୍ତେ ବ୍ୟବ‌ହାର କରାଯାଏ । ଏହି ଔଷଧ ପାଟିରେ ଦିଆଯାଏ । 

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ଅଇ, ଯୌନ ସମସ୍ୟା (sexual problems) ଓ ଥକ୍କା ଅନୁଭବ ହୁଏ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ବୟସ ୨୫ ବର୍ଷ ବୟସର ଲୋକ ଆତ୍ମହତ୍ୟା ପ୍ରବଣ ହୁଅନ୍ତି । ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହି ଔଷଧର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ ।  ପୂର୍ବରୁ ଥିବା ସିଟାଲୋପ୍ରାମର ଏହା ସ୍ତିରିଓଆଇସୋମର, ତେଣୁ ଇଂରାଜୀରେ ସିଟାଲୋପ୍ରାମ (citalopram) ସ‌ହିତ 'ଇଏସ' ଯୋଗକରାଯିବାଦ୍ୱାରା ଏସିଟାଲୋପ୍ରାମ (Escitalopram) ହୋଇଛି ।
 

ସନ ୨୦୦୨ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଏସିଟାଲୋପ୍ରାମ ସ୍ୱୀକୃତ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ସନ ୨୦୧୭ର ହିସାବ ଅନୁସାରେ ୨.୦୪ ଡଲାର । ସଂଯୁକ୍ତ ରାଷ୍ଟ୍ରରେ ସନ ୨୦୧୮ରେ ବ୍ରାଣ୍ଡ ନଥିବା ଏସିଟାଲୋପ୍ରାମ, ବ୍ରାଣ୍ଡ ଔଷଧ ଅପେକ୍ଷା ୨୦ ଗୁଣ କମ ମୂଲ୍ୟରେ ମିଳେ । ଏସିଟାଲୋପ୍ରାମ ଦେବା ଅପେକ୍ଷା ଅନେକ ସମୟରେ ଦୁଇ ଗୁଣ ଅଧିକ ଡୋଜର ସିଟାଲୋପ୍ରାମ ମଧ୍ୟ ଦିଆଯାଉଛି ।

ଆଧାର

Cited texts

ବାହ୍ୟ ଲିଙ୍କ 
 U.S. National Library of Medicine: Drug Information Portal — Escitalopram
 "A Drug Maker’s Playbook Reveals a Marketing Strategy" article in The New York Times by Gardiner Harris, September 1, 2009

ଔଷଧ
ବେଜଲୋଟୋକ୍ସୁମାବ, ବିକ୍ରୟ ନାମ  ଜିନପ୍ଲାଭା, ଏକ ଔଷଧ ଯାହା କ୍ଲୋଷ୍ଟ୍ରିଡିଅମ ଡିଫିସିଲ ସଂକ୍ରମଣରର ପୁନରାବୃତି ରୋକିବା ପାଇଁ ବ୍ୟବହୃତ ହୁଏ ।   ଆଣ୍ଟିବାୟୋଟିକ୍ ସହିତ ଏହା ବ୍ୟବହୃତ ହୁଏ ।  ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ଜ୍ୱର ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ ହୋଇପାରେ ।  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃଦ୍‌ପାତ ହୋଇପାରେ ।  ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ |  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା କ୍ଲୋଷ୍ଟ୍ରିଡିୟମ୍ ଡିଫାଇସିଲ ଟକ୍ସିନ ବି ସହିତ ଅନୁବନ୍ଧିତ ହୋଇଥାଏ ।   

୨୦୧୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୭ରେ ୟୁରୋପରେ ମେଡିକାଲ୍ ବ୍ୟବହାର ପାଇଁ ବେଜଲୋଟକ୍ସୁମାବ୍ ଅନୁମୋଦିତ ହୋଇଥିଲା ।      ଯୁକ୍ତରାଷ୍ଟ୍ରରେ  ଏହାର ଏକ ୧୦୦୦ମିଗ୍ରା ଭାଏଲ ମୂଲ୍ୟ ପ୍ରାୟ ୪,୦୦୦ ଡଲାର ଅଟେ ।

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଆଦି ପରାଶକ୍ତି‌ (ଇଂରାଜୀ ଭାଷାରେ Adi Parashakti, ସଂସ୍କୃତ ଭାଷାରେ आदि पराशक्ति) ହିନ୍ଦୁ ଧର୍ମର ଶାକ୍ତ ମତରେ ତାଙ୍କୁ ପରମାତ୍ମା (Supreme Being) ବିବେଚନା କରାଯାଏ । ତାଙ୍କର ଅନ୍ୟାନ୍ୟ ଲୋକପ୍ରିୟ ନାମ: ପରମ ଶକ୍ତି, ଆଦି ଶକ୍ତି, ମହା ଶକ୍ତି, ମହାଦେବୀ, ମହାଗୌରୀ, ମହାସରସ୍ୱତୀ, ମହାଲକ୍ଷ୍ମୀ, ମହାକାଳୀ, ସତ୍ୟ ଶକ୍ତି, ବା କେବଳ ଶକ୍ତି । ପରମ ଶବ୍ଦର ଅର୍ଥ ଶ୍ରେଷ୍ଠ ।  ଦେବୀ ଭାଗବତ ପୁରାଣ ଅନୁସାରେ ସେ ବ୍ରହ୍ମାଣ୍ଡର ଆଦି ସ୍ରଷ୍ଟା, ପାଳନ କର୍ତ୍ତା ଓ ସଂକାର କର୍ତ୍ତା । ପାର୍ବତୀଙ୍କୁ ଆଦି ପରାଶକ୍ତି‌ଙ୍କର ସମ୍ପୁର୍ଣ୍ଣ ଓ ପ୍ରତ୍ୟକ୍ଷ ଅବତାର ରୂପେ ବିବେଚନା କରାଯାଏ ।

ଶବ୍ଦ ବିନ୍ୟାସ
ଆଦି ଶବ୍ଦର ଅର୍ଥ ଆରମ୍ଭ, ମୂଳ ଶକ ଅର୍ଥ ଯୋଗ୍ୟ ଓ ସାରା ବ୍ରହ୍ମାଣ୍ଡର ଶକ୍ତି‌କୁ ସୂଚାଏ ପରାଶକ୍ତି ।

ମହତ୍ତ୍ୱ
ଦେବୀ ଗୀତା ଅନୁସାରେ ଏକ ଶକ୍ତି ଭାବରେ ପାର୍ବତୀ ଅବତାର ହେବା ପୂର୍ବରୁ ସେ ରାଜା ହିମାଳ‌ୟଙ୍କ ପାଖରେ ତାଙ୍କର ଚିରନ୍ତନ ଓ ସ୍ୱର୍ଗୀୟ ଜ୍ଞାନ ଦର୍ଶାଇଥିଲେ । ବେଦର ଶ୍ଳୋକ ଅନୁସାରେ ତାଙ୍କର ଆଦ୍ୟ ବା ଅନ୍ତ ନାହିଁ । ସେ ଏକ‌କ ଚିରନ୍ତନ ସତ୍ୟ । ସାରା ବ୍ରହ୍ମାଣ୍ଡର ସେ ସ୍ରଷ୍ଟା । ସେ ବିଜେତା ଓ ବିଜେତାର ଅଭିବ୍ୟକ୍ତି । ସେ ତାଙ୍କର କ୍ୱଚିତ ପ୍ରଦର୍ଶିତ ରୂପକୁ ତାଙ୍କୁ ଦେଖେଇଥିଲେ: ତାଙ୍କ କପାଳରେ ସତ୍ୟଲୋକ,ତାଙ୍କ କେଶରେ ବ୍ରହ୍ମାଣ୍ଡ, ତାଙ୍କ ଆଖିରେ ସୂର୍ଯ୍ୟ ଓ ଚନ୍ଦ୍ର, ତାଙ୍କ କାନରେ ଚାରିଦିଗ, ତାଙ୍କର କଥାହିଁ ବେଦ; ତାଙ୍କର ଦାନ୍ତରେ ସ୍ନେହ, ମୃତ୍ୟୁ ଓ ଆବେଗ; ତାଙ୍କର ମୃଦୁ ହସରେ ମାୟା ଅଛି ।

ହିନ୍ଦୁ ଧର୍ମରେ ଆଦି ପରାଶକ୍ତି

ଶକ୍ତି ପୁରାଣ ବ୍ୟତୀତ ଅନ୍ୟ କୌଣସି ସ୍ଥାନରେ ଆଦି ଶକ୍ତି ନାମ ଦେଖିବାକୁ ମିଳେନି । ପରୋକ୍ଷ ଭାବରେ ତାଙ୍କୁ ପରମାତ୍ମା ବିବେଚନା କରାଯାଏ । ଦେବୀ ଭାଗବତ ପୁରାଣ ଅନୁସାରେ କାଳୀଙ୍କୁ କଳା ଶକ୍ତି ଧରାଯାଏ ଯିଏ ସମୁଦାୟ ବ୍ରହ୍ମାଣ୍ଡକୁ ସମୟ କ୍ରମେ ନଷ୍ଟ କରିଦେବା ପ୍ରତାପ ଥିବା ଚାରି ବେଦରେ ଲେଖାଅଛି । କୁଷ୍ମାଣ୍ଡ ଜନ୍ମ ଦେଇଥିଲେ ଏକ ଅନ୍ତରୀକ୍ଷ ଅଣ୍ଡା ଯାହା ବ୍ରହ୍ମାଣ୍ଡ ଆକାର ଧାରଣ କଲା । ଅବଶେଷରେ ସୃଷ୍ଟି ଆରମ୍ଭ ଓ ଶେଷରେ ସେହି ଶୁନ୍ୟ ଶକ୍ତି ହିଁ ଆଦି ଶକ୍ତି ।

ଶିବ ପୁରାଣରେ
ଶିବ ପୁରାଣ ଅନୁସାରେ ସୃଷ୍ଟି ଆରମ୍ଭରେ ପରାବ୍ରହ୍ମ ସଦାଶିବ ବା ପରାଶିବ ପ୍ରଭୁ ଶିବଙ୍କର ବାମ ପାର୍ଶର ଅଧା ଅଂଶରୁ ପରମ ପ୍ରକୃତି ଦେବୀ ଆଦି ପରାଶକ୍ତି ସୃଷ୍ଟି ହୋଇଥିଲେ । ଲିଙ୍ଗ ପୁରାଣ (Linga Purana) ଅନୁସାରେ ପାର୍ବତୀ ଓ ଶିବଙ୍କ ମିଳନ ହୋଇ ପ୍ରତି ବ୍ରହ୍ମାଣ୍ଡ ସୃଷ୍ଟି ହୁଏ । ସ୍କନ୍ଧ ପୁରାଣ ଓ ମାର୍କଣ୍ଡେୟ ପୁରାଣ ଅନୁସାରେ ଦୁର୍ଗା ବା ଚଣ୍ଡି ସମସ୍ତ ସୃଷ୍ଟିର ମାତା ଓ ଆଦି ଶକ୍ତିଙ୍କର ସାକାର ମୂର୍ତ୍ତି ।

ଶାକ୍ତ ପୁରାଣରେ
ଦେବୀ ଭାଗବତ ପୁରାଣ ଅନୁସାରେ ଆଦି ପରାଶକ୍ତିଙ୍କୁ ହଜାର ହଜାର ବର୍ଷ ଧରି ଶିବ ପୂଜା ଓ ତପସ୍ୟା କରୁଥିଲେ ଯେଉଁଥିରେ ସେ "ହ୍ରିଂ" ବୀଜ ମନ୍ତ୍ର ବ୍ୟବ‌ହାର କରୁଥିଲେ । ଶିବଙ୍କ ବାମ ଅଙ୍ଗରୁ ଆଦିଶକ୍ତିର ଏକ ଆକାର 'ସିଦ୍ଧିଦାତ୍ରୀ' ଭାବରେ ପ୍ରକଟ ହେଲେ । ଦେବୀ ଉଭୟ ନିର୍ଗୁଣ ଓ ସଗୁଣ ଥିବା ବିଚାର କରାଯାଏ । ସଗୁଣ ଆକାରରେ ସେ ବ୍ରହ୍ମାଣ୍ଡର ମାତା, ସମସ୍ତ ପରଲୋକ ଉର୍ଦ୍ଧ୍ୱରେ ଥିବା ସର୍ବଲୋକରେ ସେ ବାସ କରନ୍ତି । ଶକ୍ତି ମହାଭାଗବତ ପୁରାଣ ଅନୁସାରେ ସେ ମହାଦେବୀ ଓ ଅନ୍ୟ ସମସ୍ତ ଦେବୀ ତ‌ଥା ଦେବ ତାଙ୍କର ଭିନ୍ନ ଭିନ୍ନ ଆକାରର ପ୍ରତିରୁପ ।  ଦେବୀ ମହାତ୍ମ୍ୟରେ ତ୍ରିମୁର୍ତ୍ତି ଓ ଗୌଣ ଦେବତାମାନେ ଆଦି ଶକ୍ତିକୁ ପ୍ରଶଂସା କରନ୍ତି: 

ସୃଷ୍ଟି ସ୍ଥିତି ବିନାଶଂ ଶକ୍ତି ଭୁତେ ସନାତନେ

(Guna Shaye (Devoid of all attributes i.e. Nirgun) Gana maye (Having all the attributes) Narayani Namaustute)

ଆମେ ପ୍ରଥମ ନାରୀ ନାରାୟଣୀଙ୍କ ଆଗରେ ମଥାନତ କରୁଛି, ସେ ଚିରନ୍ତନ ଶକ୍ତି ତ‌ଥା ସମସ୍ତଙ୍କର ସୃଷ୍ଟି, ପାଳନ ଓ ବିଲୟ କରନ୍ତି ।

ଶିଖ ଧର୍ମରେ ପରାଶକ୍ତି
ଶିଖ ଧର୍ମରେ Sikhism ମଧ୍ୟ ପରାଶକ୍ତି ବିଷୟରେ କଳ୍ପନା ଅଛି । ଏହି ପାର୍ଥକ୍ୟ କେବଳ ଦର୍ଶନରେ (philosophy) ଅଛି । ଶିଖ ଧର୍ମରେ ଭଗବାନଙ୍କ ଅସୀମ ଶକ୍ତିର ଏକ ପ୍ରତୀକ ଭାବରେ ଗ୍ରହଣ କରାଯାଇଥିବା ଖଣ୍ଡାକୁ (Khanda) ହିନ୍ଦୁ ଧର୍ମରେ ଆଦି ଶକ୍ତି କୁହାଯାଏ ।  ଦୁର୍ଗା ବା ପାର୍ବତୀଙ୍କୁ ଆଦି ଶକ୍ତିଙ୍କର ଏକ ଶକ୍ତି ଭାବରେ ହିନ୍ଦୁ ମତରେ ଗ୍ରହଣ କରାଯାଇଛି, ଯେଉଁ ଆଦି ଶକ୍ତି ଅସୁରମାନଙ୍କୁ ନିପାତ କରିଥିବା କଥା ଚଣ୍ଡି ଦି ବାରରେ (Chandi di Var) ବର୍ଣ୍ଣନା କରାଯାଇଛି ।

ଆଧାର 

ହିନ୍ଦୁ ଦେବୀ
ସୁକିନ୍ଦା (କ୍ରମିକ ସଂଖ୍ୟା: ୫୪) ଯାଜପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ସୁକିନ୍ଦା ବ୍ଳକ ଓ ଦାନଗଦି ବ୍ଳକ  ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରୀତିରଞ୍ଜନ ଘଡେଇ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶରତ ରାଉତଙ୍କଠାରୁ ୪୭୦୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପ୍ରଫୁଲ୍ଲ ଚନ୍ଦ୍ର ଘଡ଼ାଇ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଶରତ ରାଉତଙ୍କଠାରୁ ୨,୪୦୩ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୦୯ ନିର୍ବାଚନ ଫଳାଫଳ

 

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 
 ୨୦୧୯: ପ୍ରୀତିରଞ୍ଜନ ଘଡ଼ାଇ (ବିଜୁ ଜନତା ଦଳ)
 ୨୦୧୪: ପ୍ରୀତିରଞ୍ଜନ ଘଡାଇ (ବିଜଦ)
୨୦୦୯: (୫୪): ପ୍ରଫୁଲ୍ଲ ଚନ୍ଦ୍ର ଘଡ଼ାଇ (ବିଜଦ)
୨୦୦୪: (୨୩): ପ୍ରଫୁଲ୍ଲ ଚନ୍ଦ୍ର ଘଡ଼ାଇ (ବିଜଦ)
୨୦୦୦: (୨୩): ପ୍ରଫୁଲ୍ଲ ଚନ୍ଦ୍ର ଘଡ଼ାଇ (ବିଜଦ)
୧୯୯୫: (୨୩): ପ୍ରଫୁଲ୍ଲ ଚନ୍ଦ୍ର ଘଡ଼ାଇ (ଜନତା ଦଳ)
୧୯୯୦: (୨୩): ପ୍ରଫୁଲ୍ଲ ଚନ୍ଦ୍ର ଘଡ଼ାଇ (ଜନତା ଦଳ)
୧୯୮୫: (୨୩): ଶରତ ରାଉତ (କଂଗ୍ରେସ)
୧୯୮୦: (୨୩): ଶରତ ରାଉତ (କଂଗ୍ରେସ-ଇ)
୧୯୭୭: (୨୩): ଆନନ୍ଦ ମଞ୍ଜରୀ ଦେବୀ (ଜନତା)
୧୯୭୪: (୨୩): ସନାତନ ଦେଓ (କଂଗ୍ରେସ)
୧୯୭୧: (୨୨): ସନାତନ ଦେଓ (ଉତ୍କଳ କଂଗ୍ରେସ)
୧୯୬୭: (୨୨): ଆନନ୍ଦ ମଞ୍ଜରୀ ଦେବୀ (କଂଗ୍ରେସ)
୧୯୬୧: (୧୧୭): ବାଇଧର ସିଂହ (କଂଗ୍ରେସ) 
୧୯୫୨: (ଉପ) ନାରାୟଣ ଚନ୍ଦ୍ର ପତି (ସୋସିଆଲିଷ୍ଟ)
୧୯୫୧: (୬୧): ପୀତାମ୍ବର ଭୂପତି ହରିଚନ୍ଦନ ମହାପାତ୍ର (ସ୍ୱାଧୀନ)

ଆଧାର

ବାହାର ତଥ୍ୟ

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଯାଜପୁର ଜିଲ୍ଲା
ଆପାଟୋସରସ୍ (ଅର୍ଥ ଧୂର୍ତ୍ତ ସରୀସୃପ) ଏକ ବିଲୁପ୍ତ ସରୋପଡ୍ ଡାଇନୋସର ପ୍ରଜାତି ଯାହା ଜୁରାସିକ ଯୁଗର ଅନ୍ତ ଆଡକୁ ଉତ୍ତର ଆମେରିକାରେ ବସବାସ କରୁଥିଲା । ୧୮୭୭ରେ ପ୍ରଥମ କରି ଅଥ୍‌ନିଏଲ ଚାର୍ଲ୍ସ୍ ମାର୍ଶ ଏହାର ପ୍ରଥମ ଜାତି Apatosaurus ajaxର ବର୍ଣ୍ଣନା ଦେଇଥିଲେ । ଅନ୍ୟ ଏକ ଜାତି Apatosaurus louisae ୧୯୧୬ରେ ଆବିଷ୍କୃତ ହୋ‍ଇଥିଲା । ୧୫.୨ରୁ ୧୫.୧ କୋଟି ବର୍ଷ ପୂର୍ବେ ବଞ୍ଚିଥିଲେ । ବ୍ରଣ୍ଟୋସରସକୁ ଆପାଟୋସରସ୍ର ଏକ ପ୍ରଜାତି ରୂପେ ଗଣନା କରାଯାଏ ଓ ଏହାର ଏକମାତ୍ର ଜାତିକୁ ୧୯୦୩ରେ A. excelsus ବୋଲି ପୁନଃନାମକରଣ କରାଯାଇଥିଲା । 

ଏହି ଜୀବ ହାରାହାରି ୨୨.୮ ମିଟର ଲମ୍ବା ଓ ପ୍ରାୟ ୧୬.୪ ଟନ ଓଜନିଆ ଥିଲା । କିଛି ନମୁନାର ଓଜନ ୩୩-୭୦ ଟନ ମଧ୍ୟ । ଚାଲବୁଲ ବେଳେ ଏହାର ଲାଙ୍ଗୁଡ ଟେକି ହୋ‍ଇ ରହୁଥିଲା । ଅନ୍ୟ ସରୋପଡ୍ଙ୍କ ଭଳି ଏହାର ମଧ୍ୟ ଆଗଗୋଡରେ ଗୋଟିଏ ଓ ପଛରେ ତିନିଟି ଲେଖାଏଁ ଆଙ୍ଗୁଠି ଥିଲା । ଏହାର ଖପୁରୀ ୭୦ ବର୍ଷ ହେବା ଯାଏଁ ବର୍ଷପିଛା ୫୨୦ କି.ଗ୍ରା ହିସାବରେ ବଢୁଥିଲା । ଡାଳପତ୍ର ଖାଇବା ଲାଗି ସବୁବେଳେ ମୁଣ୍ଡ ଟେକି ରଖିବା ଲାଗି ହାଡଗୁଡ଼ିକ ହାଲୁକା ହେବା ଆବଶ୍ୟକ ଥିଲା । ଏଥିପାଇଁ ଆପାଟୋସରସ୍ର ବାୟୁକୋଷ ଥିଲା ଯାହା ହାଡଗୁଡିକୁ ସ୍ପଞ୍ଜ ପରି ଛିଦ୍ରଯୁକ୍ତ କରୁଥିଲା । ଅନ୍ୟ ଡିପ୍ଲୋଡୋସିଡଙ୍କ ପରି ଆପାଟୋସରସ୍ ନିଜ ଲାଞ୍ଜକୁ ଚାବୁକ ପରି ବ୍ୟବହାର କରି ଉଚ୍ଚ ସ୍ୱର ସୃଷ୍ଟି କରୁଥିଲା ।

ଏହା ଡିପ୍ଲୋଡୋସିଡେ କୁଳ ଅନ୍ତର୍ଗତ  । ମରିସନ ଶିଳା ସଂରଚନାରୁ ମିଳିଥିବା ଅନ୍ୟ ଡାଇନୋସରଙ୍କ ମଧ୍ୟରୁ କେବଳ ସୁପରସରସ୍କୁ ଛାଡିଦେଲେ ଏହା ସବୁଠୁ ଲମ୍ବା ।

ଆଧାର

ବହି ଆଧାର 
 Walters, M. & J. Paker (1995). Dictionary of Prehistoric Life. Claremont Books. .
 Weishampel, D.B., P. Dodson & H. Osmólska (eds.) (2004). The Dinosauria, Second Edition. University of California Press. .

ବାହାର ଲିଙ୍କ

 Hartman, Scott. "Sauropods."  SkeletalDrawing.com, 2006. Includes A. ajax, A. excelsus, and A. louisae.
 Krystek, Lee. "Whatever Happened to the Brontosaurus?" UnMuseum (Museum of Unnatural Mystery), 2002.
 Taylor, Mike. "Why is 'Brontosaurus' now called Apatosaurus?" MikeTaylor.org.uk, June 28, 2004.

ଡାଇନୋସର
ଜୁରାସିକ ଡାଇନୋସର
ଉତ୍ତର ଆମେରିକୀୟ ଡାଇନୋସର
ତୃଣଭୋଜୀ
ନୂଆପଡ଼ା (କ୍ରମିକ ସଂଖ୍ୟା: ୭୧) ନୂଆପଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଖଡ଼ିଆଳ ରୋଡ‍ (ବି), ନୂଆପଡ଼ା ବ୍ଳକ ଓ କୋମନା ବ୍ଳକ ।

ଗତ ୨୦୧୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀ ବସନ୍ତ କୁମାର ପଣ୍ଡା ବିଜୁ ଜନତା ଦଳ ପ୍ରାର୍ଥୀ ରାଜେନ୍ଦ୍ର ଢୋଲକିଆଙ୍କଠାରୁ ୯୬୧୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ରାଜେନ୍ଦ୍ର ଢୋଲକିଆ, ଭାରତୀୟ ଜନତା ପାର୍ଟି ପ୍ରାର୍ଥୀ ବସନ୍ତ କୁମାର ପଣ୍ଡାଙ୍କଠାରୁ ୨୨,୬୨୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୫୧ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

 ୨୦୧୯: (୭୧):ରାଜେନ୍ଦ୍ର ଢୋଲକିଆ (ବିଜଦ)
୨୦୧୪: ବସନ୍ତ କୁମାର ପଣ୍ଡା (ଭାଜପା)
୨୦୦୯: (୭୧):ରାଜେନ୍ଦ୍ର ଢୋଲକିଆ (ବିଜଦ)
୨୦୦୪: (୯୪): ରାଜେନ୍ଦ୍ର ଢୋଲକିଆ (ସ୍ୱାଧୀନ)
୨୦୦୦: (୯୪): ବସନ୍ତ କୁମାର ପଣ୍ଡା (ଭାଜପା)
୧୯୯୭: (୯୪): ଜଗନ୍ନାଥ ପଟ୍ଟନାୟକ (କଂଗ୍ରେସ)
୧୯୯୫: (୯୪): ଘାସିରାମ ମାଝି (ଜନତା ଦଳ)
୧୯୯୦: (୯୪): ଘାସିରାମ ମାଝି (ଜନତା ଦଳ)
୧୯୮୫: (୯୪): ଘାସିରାମ ମାଝି (ଜନତା)
୧୯୮୦: (୯୪): ଭାନୁପ୍ରକାଶ ଯୋଶୀ (କଂଗ୍ରେସ-ଇ)
୧୯୭୭: (୯୪): ଘାସିରାମ ମାଝି (ଜନତା)
୧୯୭୪: (୯୪): ଜଗନ୍ନାଥ ପଟ୍ଟନାୟକ (କଂଗ୍ରେସ)
୧୯୭୧: (୮୮): ଘାସିରାମ ମାଝି (ସ୍ୱତନ୍ତ୍ର)
୧୯୬୭: (୮୮): ଓଁକାର ସିଂହ ମାଝି (କଂଗ୍ରେସ)
୧୯୬୧: (୪୦): ଘାସିରାମ ମାଝି (ସ୍ୱତନ୍ତ୍ର)
୧୯୫୭: (୪୦): ଘାସିରାମ ମାଝି (କଂଗ୍ରେସ)
୧୯୫୧: (୨୧): ଅନୁପ ସିଂହ ଦେଓ (କଂଗ୍ରେସ) ଓ ଚୈତନ ମାଝି (କଂଗ୍ରେସ)

ଆଧାର

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଫଲିନିକ ଏସିଡ (ଇଂରାଜୀ ଭାଷାରେ Folinic acid, ଅନ୍ୟ ନାମ ଲିଉକୋଭୋରିନ) ଏକ ଔଷଧ ଯାହା ମେଥୋଟ୍ରେକ୍ସେଟ ଓ ପାଇରିମେଥାମିନ ଔଷଧମାନଙ୍କର ବିଷାକ୍ତ ପ୍ରଭାବ କମେଇବା ନିମନ୍ତେ ବ୍ୟବ‌ହାର କରାଯାଏ ।  ଆଉ ମଧ୍ୟ ବୃହଦନ୍ତ୍ର-ମଳାଶୟ କର୍କଟ ରୋଗ ଚିକିତ୍ସାରେ ଏହା ୫-ଫ୍ଲୋରୋୟୁରାସିଲ (5-fluorouracil) ସ‌ହିତ ଦିଆଯାଏ; ଆନିମିଆ ରୋଗରେ ହେଉଥିବା ଫୋଲେଟ ଅଭାବ (folate deficiency) ନହେବା ନିମନ୍ତେ ଦିଆଯାଏ ଓ ମେଥାନୋଲ ବିଷକ୍ରିୟାରେ ଦିଆଯାଏ ।  ଏହା ପାଟିରେ ଦିଆଯାଏ ତ‌ଥା ମାଂସପେଶୀରେ (injection into a muscle) ଓ ଶିରାଭ୍ୟନ୍ତର (injection into a vein) ଇଞ୍ଜେକସନ ଆକାରରେ ଦିଆଯାଏ । 

ଫଲିନିକ ଏସିଡର ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ସମସ୍ୟା, ଆଲର୍ଜି ପ୍ରତିକ୍ରିୟା (allergic reactions) ଓ ଜ୍ୱର ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ  ସମୟରେ ଏହା ନିରାପଦ ଜଣାଯାଏ । ପର୍ନିସିଅସ ଆନିମିଆ (pernicious anemia) କାରଣ ନଥିବା ପ୍ରମାଣିତ କରି ଆନିମିଆ ରୋଗରେ ଏହା ଦିଆଯାଇପାରେ । ଫଲିନିକ ଏସିଡ ଏକ ପ୍ରକାର ଫୋଲିକ ଏସିଡ ଯାହାର ଦେହରେ କାମ କରିବା ନିମନ୍ତେ ଡାଇହାଇଡ୍ରୋଫୋଲେଟ ରେଡକ୍ଟେଜଦ୍ୱାରା (dihydrofolate reductase) ସକ୍ରିୟ ହେବାର ଆବଶ୍ୟକତା ନଥାଏ ।

ସନ ୧୯୪୫ରେ ପ୍ରଥମେ ଫଲିନିକ ଏସିଡ ପ୍ରସ୍ତୁତ କରାଯାଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏକ ୩୦ମିଗ୍ରା ଭାଏଲର ମୂଲ୍ୟ ୪.୬୨ ପାଉଣ୍ଡ ।

ଆଧାର 

ଔଷଧ
ମହମ୍ମଦ ମହସୀନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ କଥାଚିତ୍ର ଫୁଲ ଚନ୍ଦନ ୧୯୮୨ ମସିହାରେ ମୁକ୍ତିଲାଭ କରିଥିଲା ।

କାହାଣୀ 
ପିଲାଦିନେ ଚନ୍ଦନ ନାମଧାରୀ ଗୋଟିଏ ପୁଅ ଓ ଫୁଲ ନାମଧାରୀ ଝିଅ ମଧ୍ୟରେ ପ୍ରୀତି ସମ୍ପର୍କ ଥାଏ । ବଡ଼ ହେଲେ ସେ ଦୁହେଁ ବାହା ହେବେ ବୋଲି ଚନ୍ଦନର ବାପା ଓ ଫୁଲର ମାଆ ସ୍ଥିର କରନ୍ତି । ଘଟଣାକ୍ରମେ ଚନ୍ଦନର ବାପା ଧନାଢ଼୍ୟ ହୋଇଯାଇ ପୁରୁଣା କଥା ଭୁଲି ଯାଆନ୍ତି । ଚନ୍ଦନର ବାହାଘର ଜଣେ ଧନୀକଙ୍କ କନ୍ୟା (ଦୀପା ସାହୁ)ଙ୍କ ସହିତ ଠିକ କରନ୍ତି, କିନ୍ତୁ ପରିଶେଷରେ ଚନ୍ଦନ ଫୁଲକୁ ବିବାହ କରେ । 
‘ଡାକ ଅଜା’ ଚରିତ୍ରରେ ଜୟୀଙ୍କ ସଂଳାପ ‘ଦେଖେ ତାକୁ’ ଖୁବ ଲୋକପ୍ରିୟ ହୋଇଥିଲା ।

ଅଭିନୟ 
 ଉତ୍ତମ ମହାନ୍ତି
 ଅପରାଜିତା ମହାନ୍ତି
 ଅଜିତ ଦାସ
 ଦୀପା ସାହୁ
 ଶରତ ପୂଜାରୀ
 ଅନିତା ଦାସ
 ଜୟୀରାମ ସାମଲ
 ଜୟା ସ୍ୱାମୀ
 ଦେବୁ ବୋଷ

ଗୀତ ଓ ସଙ୍ଗୀତ 
 ସଙ୍ଗୀତକାର: ସରୋଜ ପଟ୍ଟନାୟକ
 ଗୀତିକାର: ନିଜାମ, ସଂଗ୍ରାମ ମହାନ୍ତି, ଦିଲ୍ଲିପ ଦାସ
 ପ୍ରଚ୍ଛଦପଟ ଗାୟକ: ଅକ୍ଷୟ ମହାନ୍ତି, ଅନୁରାଧା ପୌଡ଼ୱାଳ, ଅଲକା ୟାଗ୍ନିକ

ଗୀତ 
 ଏଇ ଯେ ବନଲତା ପାହାଡ଼ 
 କହନା ଏ ଫୁଲ କହନା
 ନାହିଁ ମୋ ପାଦେ ଆଜି ନୁପୁର
 ଏ ମନକୁ ଭୁଲାଇ, ରଖିଥିଲି ସଜାଇ
 ତୋ ବିନା ଲାଗେନା ଭଲ କିଛି
 ମନେ ପଡ଼େ ଯଦି କେଉଁ ଦିନ
 ନା ତାରାଫୁଲ

ପୁରସ୍କାର 
 ଓଡ଼ିଶା ରାଜ୍ୟ କଥାଚିତ୍ର ପୁରସ୍କାର, ୧୯୮୨: ୭ଟି ବିଭାଗରେ (ଶ୍ରେଷ୍ଠ କଥାଚିତ୍ର, ଶ୍ରେଷ୍ଠ ନିର୍ଦ୍ଦେଶକ, ଶ୍ରେଷ୍ଠ ଅଭିନେତା, ଶ୍ରେଷ୍ଠ ଅଭିନେତ୍ରୀ, ଶ୍ରେଷ୍ଠ ସଙ୍ଗୀତ ନିର୍ଦ୍ଦେଶକ, ଶ୍ରେଷ୍ଠ ଚିତ୍ରୋତ୍ତଳକ ଓ ଶ୍ରେଷ୍ଠ କାହାଣୀକାର)

ଆଧାର

ଅଧିକ ତଥ୍ୟ 
 

୧୯୮୨ର ଓଡ଼ିଆ କଥାଚିତ୍ର
କଥାଚିତ୍ର ପ୍ରକଳ୍ପରେ ଉନ୍ନତ ହେବାକୁ ଥିବା ପ୍ରସଙ୍ଗ
ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ Es ଓ ପରମାଣୁ କ୍ରମାଙ୍କ ୯୯  ।

ଧର୍ମ

ଭୌତିକ

ରସାୟନିକ

ସମସ୍ଥାନିକ

ଇତିହାସ

ଉପସ୍ଥିତି

ଉତ୍ପାଦନ

ବ୍ୟବହାର

ଆହୁରି ଦେଖନ୍ତୁ

ଆଧାର

ସହାୟକ ଗ୍ରନ୍ଥ 
 
 Holleman, Arnold F. and Wiberg, Nils Textbook of Inorganic Chemistry, 102 Edition, de Gruyter, Berlin 2007, .
 Seaborg, G.T. (ed.) (1978) Proceedings of the Symposium Commemorating the 25th Anniversary of Elements 99 and 100, 23 January 1978, Report LBL-7701

ବାହାର ଲିଙ୍କ 

 Einsteinium at The Periodic Table of Videos (University of Nottingham)
 Age-related factors in radionuclide metabolism and dosimetry: Proceedings – contains several health related studies of einsteinium

ରସାୟନ ବିଜ୍ଞାନ
ମୌଳିକ
ଜାପାନୀ ଧର୍ମକଥାଗୁଡ଼ିକ ଶିନ୍ତୋ ଓ ବୌଦ୍ଧ ପରମ୍ପରା ସଙ୍ଗେ ସଙ୍ଗେ ଲୋକ ପରମ୍ପରାରୁ ଆସିଅଛି । ଶିନ୍ତୋ ସମ୍ପ୍ରଦାୟରୁ ଅସଙ୍ଖ୍ୟ କାମି(ଜାପାନୀରେ 'ପ୍ରେତ' ବା 'ଦେବ'‌) ଥାଏ ।  

କୋଜିକି, ବା 'ପୁରାତନ ବିଷୟ ସଙ୍ଗ୍ରହ' ଜାପାନୀ ଧର୍ମକଥାର ସବୁଠୁଁ ପୁରାତନ ପୁସ୍ତକ ଅଟେ । ଶିନ୍ତୋଷୁ ପୁସ୍ତକରେ ଜାପାନୀ ଦେବତାଙ୍କ ସର୍ଜନାକୁ ବୌଦ୍ଧ ଦୃଷ୍ଟିକୋଣରୁ ବର୍ଣ୍ଣନା କରାଯାଇଛି ।

ସର୍ଜନା କଥା 

ଜାପାନୀ ସର୍ଜନା କଥାଗୁଡ଼ିକରେ ସୃଷ୍ଟିର ନିର୍ମାଣକାଳରେ ଜାତ ହୋଇଥିବା ପ୍ରଥମ ଦେବତାଙ୍କୁ ମିଳିତ ଭାବେ କୋଟୋମାତ୍ସୁକାମି କୁହାଯାଏ । ତାହା ପରେ ସ୍ୱର୍ଗ ଓ ପୃଥିବୀର ସର୍ଜନା ହୋଇଥିଲା । ପରେ ପରେ, କାମିଙ୍କର ସାତ ବଂଶ, ବା କାମିୟୋନାନାୟୋ ଉଦ୍ଭବ ହେବାର ବର୍ଣ୍ଣନା ରହିଛି । ପ୍ରଥମ ଦୁଇ ବଂଶଙ୍କୁ ହିତୋରିଗାମି କୁହାଯାଏ । ତାଙ୍କ ପର ପାଞ୍ଚଗୋଟି ବଂଶ ପୁରୁଷ/ସ୍ତ୍ରୀ ଭାବେ ଜନ୍ମ ହୋଇଥିଲେ - ଏମାନେ ଭାଇ ଭଉଣୀ ହେବା ସହ ବିବାହିତ ଯୋଡ଼ି ମଧ୍ଯ ଥିଲେ ବୋଲି ବିଶ୍ୱାସ ରହିଛି ।

କୁନିଉମି ଓ କାମିଉମି 
ଜାପାନୀ ସର୍ଜନା କଥାକୁ ପୁଣିଥରେ ଦୁଇ ଭାଗରେ ବିଭକ୍ତ କରାଯାଇପାରେ- ଦିଅଁଙ୍କ ଜନ୍ମ ବା କାମିଉମି ଏବଂ ଭୁଇଁର ଜନ୍ମ ବା କୁନିଉମି । 

ସପ୍ତମ ବଂଶର ଦାୟିତ୍ୱ ଥିଲା ଜାପାନୀ ଆର୍କିପେଲାଗୋର ସୃଷ୍ଟି କରିବା- ଏହି କାର୍ଯ୍ୟ ସିଦ୍ଧ କରିବାକୁ ଇଜାନାଗୀ ନାମକ ଦେବ ଓ ଇଜାନାମୀ ନାମକ ଦେବୀଙ୍କୁ କୁହାଯାଇଥିଲା । ଏହି ଦୁଇଜଣ ସମୟକ୍ରମେ ପରସ୍ପର ସହ ପ୍ରେମ କରି ପରେ ବିବାହ କାମନା କଲେ । ତେଣୁ ସେମାନେ ଆମେନୋମିହାଶିରା ନାମକ ନଅର ଗଢ଼ିଥିଲେ । ସେହି ନଅରର ଗୋଟିଏ ଖମ୍ବର ଦୁଇ ପଟରୁ ଦୁଇଜଣ ଯାଇଥିଲେ; ଆର ପଟ ଉଭୟଙ୍କ ଭେଟ ପରେ ଇଜାନାମୀ ଦେବୀ ପ୍ରଥମେ ଚାଟୁ କରି କହିଥିଲେ ।ଇଜାନାମୀ ମାନସିକ ଭାବେ ଏହାର ସମର୍ଥନ ନ କରୁଥିଲେ ମଧ୍ଯ ଇଜାନାଗୀଙ୍କ ସହ ରମିବା ପରେ ତାଙ୍କର ଦୁଇଗୋଟି ସନ୍ତାନ ଜନ୍ମିଥିଲେ । ଏହି ଦୁଇ ସନ୍ତାନ ବିଚିତ୍ର ଓ ଅସୁସ୍ଥ ଥିବାରୁ ସେମାନେ ପିଲାମାନଙ୍କୁ ଗୋଟିଏ ନାଆରେ ରଖି ସମୁଦ୍ରରେ ଭସାଇ ଦେଇଥିଲେ । ପରେ, ସେମାନେ ଅନ୍ଯ ଦେବତାଙ୍କୁ ନିଜ ସନ୍ତାନଙ୍କ ଦୁର୍ଦ୍ଦଶାର କାରଣ ପଚାରିଥିଲେ । ଦେବତାମାନେ ଏହା କହିଲେ ଯେ ରମଣ ପୂର୍ବରୁ ଦେବୀ ପ୍ରଥମେ ବଚନ କହିଥିଲେ- ଏଣୁ ଅବିଧି ହୋଇଥିଲା । ତେଣୁ ସନ୍ତାନମାନେ ବିକଳାଙ୍ଗ ଥିଲେ ।

ଦ୍ୱିତୀୟ ବାର ଇଜାନାଗୀ ପ୍ରଥମେ ବୋଲିବାରୁ ତାଙ୍କ ଅନ୍ୟ ସନ୍ତାନମାନେ ସୁଗଠିତ ହେଇଥିଲେ । 

ତାଙ୍କ ମିଳନରୁ ଓୟାଶିମା, ବା ଜାପାନର ଆଠଟି ମହାନ ଦ୍ୱୀପ ଜାତ ହେଲେ-
 ଆବାଜୀ
 ଈୟୋ
 ଓକି
 କ୍ୟୂଶୂ
 ଇକି
 ତ୍ସୁଶିମା
 ସାଦୋ
 ୟାମାଟୋ

ଆଧାର 

ଜାପାନ